ΓΡΑΠΤΗ ΕΡΩΤΗΣΗ E-1719/02

υποβολή: Andr Brie (GUE/NGL) προς την Επιτροπή

(13 Ιουνίου 2002)

Θέμα: Ροή πόρων των (τριών) χρηματοδοτικών μέσων για τις ΜΜΕ στα πέντε νέα κρατίδια της Ομοσπονδιακής Δημοκρατίας της Γερμανίας

Μπορεί η Επιτροπή, επί τη βάσει της Πρωτοβουλίας για την απασχόληση και την ανάπτυξη (1998), η οποία θεσπίζει μεταξύ άλλων τρία μέσα χρηματοδότησης για τις ΜΜΕ — μηχανισμός εγγυήσεωνπέρ των ΜΜΕ, εφαρμογή του μηχανισμού ΕΜΤ εκκίνησης, Joint European Venture (JEV)- να αναφέρει τι πόροι χορηγήθηκαν έκτοτε στα ακόλουθα ομόσπονδα κράτη της Ομοσπονδιακής Δημοκρατίας της Γερμανίας:

- Μεκλεμβούργο-Πρόπομμερανία

- Βραδεμβούργο

- Βερολίνο

- Σαξωνία-Άνχαλτ

- Θουριγγία

- Σαξωνία

Μπορεί η Επιτροπή να παρουσιάσει τα στοιχεία ανά χρηματοδοτικό μέσο και ομόσπονδο κράτος και (ει δυνατόν) να προβεί σε ποσοστιαία σύγκριση με τα παλαιά ομόσπονδα κράτη·

Απάντηση του κ. Solbes Mira εξ ονόματος της Επιτροπής

(19 Αυγούστου 2002)

Στο πλαίσιο της εγγυητικής διευκόλυνσης για τις ΜΜΕ, χορηγήθηκαν περίπου 4 100 δάνεια σε μικρομεσαίες επιχειρήσεις των νέων ομόσπονδων κρατών και του Βερολίνου, που αντιστοιχούν στο 21,6 % του

συνόλου των δανείων που χορηγήθηκαν σε ΜΜΕ στη Γερμανία. Το συνολικό ύψος των δανείων αυτών στα νέα ομόσπονδα κράτηπερβαίνει τα 125 εκατ. ευρώ (20,4 % δανείων συνολικού ύψους 615 εκατ. ευρώ που χορηγήθηκαν σε ολόκληρη τη Γερμανία).

Το ποσό που χορηγήθηκεπό μορφή εγγυήσεων για τη Γερμανία ανέρχεται σε 485 εκατ. ευρώ, εκ των οποίων 100,3 εκατ. ευρώ ή 21 % αντιστοιχούν στα νέα ομόσπονδα κράτη της Γερμανίας και το Βερολίνο. Από τα 485 εκατ. ευρώ, 245,5 εκατ. ευρώ καλύπτονται από αντεγγυήσεις του Ευρωπαϊκού Ταμείου Επενδύσεων (ΕΤΕ). Μέχρι τις 31 Μαρτίου 2002, από το ποσό αυτό 236,4 εκατ. ευρώ χορηγήθηκαν στην Deutsche Ausgleichsbank (αντεγγυήσεις 50 % από το ΕΤΕ για ποσό εγγυήσεων 472,9 εκατ. ευρώ και δάνεια 591,1(1) εκατ. ευρώ) και 9 εκατ. ευρώ στην Kreditanstalt fr Wiederaufbau (αντεγγυήσεις 75 % από το ΕΤΕ για ποσό εγγυήσεων 12 εκατ. ευρώ και δάνεια 24 εκατ. ευρώ(2)).

Λεπτομέρειες για την κατανομή στα μεμονωμένα ομόσπονδα κράτη της Γερμανίαςπάρχουν στους πίνακες που εστάλησαν απευθείας στο Αξιότιμο Μέλος και στη Γραμματεία του Ευρωπαϊκού Κοινοβουλίου.

Στο πλαίσιο της διευκόλυνσης του ΕΤΕ για την παροχή κεφαλαίων εκκίνησης, έγιναν επενδύσεις σε τρία ταμεία επιχειρηματικών συμμετοχών τα οποία παρέχουν πόρους και κεφάλαια εκκίνησης και επενδύουν κατά κύριο λόγο στη Γερμανία. Από τα τρία αυτά ταμεία, ένα είναι πλήρως επενδεδυμένο. Στα τέλη του 1998 εγκρίθηκε κοινοτική συμμετοχή στο ταμείο εκείνο. Από το δεύτερο ταμείο, του οποίου ο πρώτος χρηματοδοτικός γύρος ολοκληρώθηκε στα μέσα του 2000, έχει χρησιμοποιηθεί περίπου το ήμισυ των εγκεκριμένων πόρων. Η συμμετοχή στο τρίτο ταμείο εγκρίθηκε στα μέσα Μαΐου 2002. Ο χρηματοδοτικός γύρος δεν έχει ακόμη ολοκληρωθεί. Τεκμηριωμένα στοιχεία που επιτρέπουν τη σύγκριση ποσοστών μεταξύ νέων και παλαιών ομόσπονδων κρατών της Γερμανίαςπάρχουν μόνον για ένα από τα τρία ταμεία.

Το ταμείο αυτό έχει κινητοποιήσει 8,8 εκατ. ευρώ από κοινοτικούς πόρους (22,4 % του συνολικού κεφαλαίου ύψους 39 εκατ. ευρώ) και έχει επενδύσει σε 27 εταιρείες χαρτοφυλακίου εκ των οποίων 25 έχουν την έδρα τους στη Γερμανία και δύο στην Ελβετία.

Από τις 25 εταιρείες, τρεις (12 %) έχουν τα κεντρικά τους γραφεία στα ομόσπονδα κράτη που αναφέρει το Αξιότιμο Μέλος (δύο στο Βερολίνο και μια στη Σαξονία). Οι εν λόγω τρεις εταιρείες έλαβαν κεφάλαια από το ταμείο επιχειρηματικών συμμετοχών, συνολικού ύψους 1,3 εκατ. ευρώ.

Το πρόγραμμα Joint European Venture (JEV) παρέχει στήριξη για τη δημιουργία κοινών επιχειρήσεων μεταξύ ΜΜΕ στα κράτη μέλη της Ευρωπαϊκής Ένωσης και του Ευρωπαϊκού Οικονομικού Χώρου. Η κοινοτική συμβολή καλύπτει δαπάνες συνδεόμενες με τη σύσταση της κοινής επιχείρησης (διευκόλυνση συγχρηματοδότησης προπαρασκευαστικών μέτρων και επενδύσεων).

Το JEVποστηρίζει επίσης εκδηλώσεις για την ενίσχυση της συνεργασίας μεταξύ ΜΜΕ με σκοπό την ίδρυση κοινών επιχειρήσεων και την πληροφόρηση των ΜΜΕ σχετικά με το πρόγραμμα JEV (διευκόλυνση για εκδηλώσεις προώθησης του προγράμματος).

Από τότε που άρχισε να εφαρμόζεται το πρόγραμμα JEV, διατέθηκαν 188 750 ευρώ σε αιτούντες από τα νέα ομόσπονδα κράτη της Γερμανίας και το Βερολίνο. Τα κεφάλαια αυτά καταβάλλονται σε δόσεις ανάλογα με την πρόοδο που σημειώνεται σε κάθε περίπτωση. Πίνακες που αναφέρουν το ύψος της συγχρηματοδότησης προπαρασκευαστικών μέτρων και επενδύσεων καθώς και εκδηλώσεων για την προώθηση του προγράμματος έχουν σταλεί απευθείας στο Αξιότιμο Μέλος και στη Γραμματεία του Ευρωπαϊκού Κοινοβουλίου.

(1) Η Deutsche Ausgleichsbank χορηγεί απαλλαγή απόποχρεώσεις για το 80 % του δανείου. Η μερική αυτή απαλλαγή καλύπτεται με εγγύηση ύψους 50 % από το Ευρωπαϊκό Ταμείο Επενδύσεων.

(2) Η Kreditanstalt fr Wiederaufbau χορηγεί απαλλαγή ύψους 50 % απόποχρεώσεις, η οποία καλύπτεται κατά 75 % από εγγύηση του Ευρωπαϊκού Ταμείου Επενδύσεων.